CELEX: C2004/273/02
Language: et
Date: 2004-11-06 00:00:00
Title: Euroopa Kohtu otsus (teine koda) 16. september 2004 kohtuasjas C-465/01: Euroopa Ühenduste Komisjon versus Austria Vabariik (Liikmesriigi kohustuste rikkumine — Töötajate vaba liikumine — Euroopa Liidu või EMP kodanikud — Ühendusega lepingu sõlminud mitteliikmesriikide kodanikud — Õigus olla valitud töötajate organisatsioonidesse ja töönõukogudesse — Mittediskrimineerimise põhimõte töötingimuste puhul)

6.11.2004   
            
            
               ET
            
            
               Euroopa Liidu Teataja
            
            
               C 273/1
            
         
      EUROOPA KOHTU OTSUS
   
   (teine koda)
   16. september 2004
   kohtuasjas C-465/01: Euroopa Ühenduste Komisjon versus Austria Vabariik (1)
   
   (Liikmesriigi kohustuste rikkumine - Töötajate vaba liikumine - Euroopa Liidu või EMP kodanikud - Ühendusega lepingu sõlminud mitteliikmesriikide kodanikud - Õigus olla valitud töötajate organisatsioonidesse ja töönõukogudesse - Mittediskrimineerimise põhimõte töötingimuste puhul)
   (2004/C 273/02)
   Kohtumenetluse keel: saksa
   Kohtuasjas C-465/01: Euroopa Ühenduste Komisjon (esindaja J. Sack), kohtudokumentide kättetoimetamise aadress Luxembourgis, versus Austria Vabariik (esindaja H. Dossi), mille esemeks on 4. detsembri 2001 EÜ asutamislepingu artikli 226 alusel esitatud liikmesriigi kohustuste rikkumise hagi, on Euroopa Kohus (teine koda), koosseisus: koja esimees C. W. A. Timmermans ja kohtunikud R. Schintgen (ettekandja), R. Silva de Lapuerta, P. Kuris ja G. Arestis; kohtujurist F.G. Jacobs, kohtusekretär R. Grass, 16. september 2004 teinud otsuse, mille resolutiivosa on järgmine:
   
               1.
            
            
               
                           a)
                        
                        
                           Austria Vabariik on rikkunud EÜ asutamislepingu artiklist 39 ja nõukogu 15. oktoobri 1968. aasta määruse (EMÜ) nr 1612/68 töötajate liikumisvabaduse kohta ühenduse piires, mida on muudetud nõukogu 27. juuli 1992 määrusega (EMÜ) nr 2434/92, artiklist 8 ning Euroopa Majanduspiirkonna Lepingu artiklist 28 tulenevaid kohustusi, kuna ta jätab Euroopa Liidu teiste liikmesriikide ja EMP kodanikest töötajad ilma õigusest olla valitud töötajate organisatsioonidesse.
                        
                     
                           b)
                        
                        
                           Austria Vabariik on rikkunud ühenduse ja teatavate mitteliikmesriikidega sõlmitud lepingute sätteid, millega nähakse ette mittediskrimineerimise põhimõtte kohaldamine nimetatud riikide kodanike, kes töötavad liikmesriigis seaduslikult, töötingimuste suhtes, kuna ta jätab nad ilma õigusest olla valitud töönõukogudesse ja töötajate organisatsioonide ülemkogusse.
                        
                     
         
               2.
            
            
               Kohtukulud jätta Austria Vabariigi kanda.
            
         
      (1)  EÜT C 84, 6.4.2002.